«Real» hujumchisi Krishtianu Ronalduning agenti Jorjye Mendesh o‘z mijozi yaqin orada klubni tark etmasligini ma’lum qildi. «Krishtianu – barcha davrlarning eng kuchli futbolchisi. Ishonch bilan aytishim mumkinki, u keyingi 4, 5, 6 va yettinchi yilni ham «Real»da o‘tkazadi va faoliyatini Madridda yakunlaydi. Madridda uni barcha sharoitlar qoniqtiradi, u 40 yoshidagina butsalarini mixga ilishi mumkin», – deydi agent. Bundan oldinroq Ronaldu yozda PSJ yoki «Manchester Yunayted»ga o‘tishi mumkinligi haqida xabarlar tarqalgandi.